歲晚樊口解舟
作者：張埴
朝代：宋

paragraphs: 武昌夏口之山川，天寒不見吹簫船。
短蓬推枕酒半醒，斑斑雨裏茸茸烟。
沙頭白鳥閉目立，上下掠火交烏鳶。
修蛇赴壑了弗顧，苟且一白春風前。
我亦長吟上漢水，夜來參到梅花禪。
一枝似鐵忍寒冷，一枝如玉生溫妍。
老人無以餞歲事，只掉此舌爲辰筵。
江湖落魄又五年。